నాకు ఆరోగ్యం బ్రహ్మాండంగానే ఉందిగా.
నన్ను డాక్టరుకు ఎందుకు చూపించడం?
సైకైయాట్రిస్ట్ కూడా ఒక ప్రత్యేకమైన డాక్టర్, హనీ.
డాక్టర్ వాగ్నెర్ నీతో మాట్లాడతారంతే,
నీకు ఎలా ఉంది, ఏం చేస్తున్నావు వంటివి తెలుసుకుంటారు.
నాకు అంతా బాగానే ఉంది.
నువ్వు చేసినవి నీకు గుర్తు తెప్పిస్తా ఆగు.
నీ పుస్తకంలో నీ స్నేహితులను ఉద్దేశించి నువ్వు రాసిన దారుణమైన రాతలన్నింటినీ వాళ్ళు చదివారు.
ఒక కప్పని తీసుకెళ్లి మీ క్లాసును హడలెత్తించావు.
ఇంకేం చేశావు?
ఇంకోటి ఉంది.
ఒక బాతు బొమ్మని నీ కన్న తల్లిదండ్రుల పైకి విసిరావు.
వాటన్నింటినీ మనం మాట్లాడుకుంటే సరిపోదా? తల్లీకూతుళ్లలా?
మిత్రులుగా?
నీ మాటలకు పడిపోనులే, హ్యారియట్.
మీరు సిద్ధంగా ఉంటే రావచ్చు.
హాయ్, నేనే డాక్టర్ వాగ్నెర్ ని.
నిన్ను కలవడం సంతోషంగా ఉంది, హ్యారియట్.
నేనెంత వద్దన్నా ఇక్కడికి తీసుకొచ్చారు.
అలాగే.
మనం తర్వాత మాట్లాడుకుందాంలే.
లోపలికి వస్తావా?
నాకు మరో దారి ఉందా ఏంటి?
నేను అబద్ధమాడను కానీ, నాకు కాస్త కంగారుగా ఉంది.
డాక్టర్ జుట్టు మంటలా ఉంది.
అక్కడ వింత వింత కళాకృతులు ఉన్నాయి,
పిల్లల ఆటలు ఉన్నాయి,
ఇంకో బొమ్మ అయితే నన్ను గుచ్చిగుచ్చి చూస్తోంది.
నేను నా వంతు ప్రయత్నం చేస్తాను. కానీ పరిస్థితులు అదుపు తప్పితే...
అదిరిపోయింది.
...కళాకృతులను మెచ్చుకుంటున్నట్టు నటించడమో లేదా కిటికీ నుండి దూకి పారిపోవడమో చేసేస్తాను.
ఒక నకిలీ గడ్డం వేసుకొని నౌకలో ఎక్కి ఉడాయించేస్తాను.
ఏం ఆలోచిస్తున్నావు, హ్యారియట్?
ఏం లేదు, డాక్టర్. అస్సలు ఏమీ లేదు.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"నేను ఆనియన్"
లూయిస్ ఫిట్జ్ హ్యూ రచించిన పుస్తకం ఆధారంగా రూపొందించబడింది
నా గురించి మీరేం రాస్తున్నారు?
కొన్ని నోట్స్, అంతే.
నీకేమీ పర్వాలేదు కదా?
లేదు.
కానీ మీరేమైనా దారుణమైన రాతలు రాస్తే, ఆ విషయం మా అమ్మకు తెలిస్తే,
మీరు కూడా సైకైయాట్రిస్ట్ ని కలవాల్సి ఉంటుంది.
నీకు కూడా ఒక పుస్తకం కావాలా?
నా దగ్గర ఉండి, నీ దగ్గర లేకపోవడం న్యాయంగా అనిపించట్లేదు.
పుస్తకం అనగానే నా చేతి వేళ్లు దురదపెట్టేశాయి.
నా పెన్ ధారాళంగా రాయడం.
నా ఆలోచనలు బయటపడటానికి ఒక దారి.
ఇది ఖచ్చితంగా ఉచ్చే.
వామ్మోయ్!
పర్వాలేదులెండి. అక్కర్లేదు.
అయితే, హ్యారియట్. నువ్వు ఇక్కడికి ఎందుకు రావాల్సి వచ్చింది అంటావు?
నేనెందుకు వచ్చానని అంటారు?
మీ ఆయా హఠాత్తుగా వెళ్లిపోయిందని, ఆ తర్వాత సర్దుబాటు అవ్వడం
నీకు కష్టం అయిపోయిందని మీ అమ్మ అంది.
మరి నీ మనస్సులో ఏముందో చెప్పరాదూ?
నా మనస్సులో ఏముందంటే, పారిపోవడానికి బదులు,
ఇక్కడి నుండి గెంటేయించుకోవడం సులభమేమో.
అప్పుడప్పుడూ తలతిరుగుతున్నట్టుగా అనిపిస్తూ ఉంటుంది.
గుచ్చిగుచ్చి చూసే విషయంలో పోటీ పెట్టుకుందామా?
రగ్గు మీద దైవదూత బొమ్మని గీద్దామా?
-హ్యారియట్? -చెప్పండి.
ఇప్పుడు ఆ పుస్తకాన్ని ఇవ్వనా?
ఇవ్వండి.
ఇది హ్యారియట్ ఎం. వెల్ష్ పుస్తకం
కొత్త పుస్తకం మీద నా పేరును రాసిన వెంటనే
ఎక్కడా లేని ఉత్సాహం, ఊపూ నాకు వచ్చేస్తుంది.
అదే ఊపులో సైకైయాట్రిస్టుతో కూడా మాట్లాడేయగలను.
చెప్పు మరి, హ్యారియట్,
మీ ఆయా వెళ్లిపోయినప్పుడు నీకు ఎలా అనిపించింది?
ఎలా... ఎలా అనిపించిందంటే...
చాలా బాధగా అనిపించింది.
నేను ఆమెకి అన్నీ చెప్పేశాను.
ఓల్ గోలీ గురించి, దొంగిలించబడిన నా పుస్తకం గురించి, ఇంకా నా గురించి.
నాకు అన్నీ తెలుసుకోవాలని ఉంటుంది.
అలా తెలుసుకోవాలంటే, నేను నా కళ్ళారా అన్నీ చూడాలి కదా.
అలా అన్నీ చూడాలంటే, డిటెక్టివ్ అవ్వడం తప్ప నాకు మరో దారి లేదు కదా.
విషయమేంటంటే, హ్యారియట్,
అప్పుడప్పుడూ నీపై నువ్వు నిఘా ఉంచుకోవడమే చాలా మేలైన పని అవుతుంది.
సరే.
ఒకసారి దాని గురించి ఆలోచించు.
వచ్చేసారి దాని గురించే మాట్లాడుకుందాం.
నీకు ఆ పుస్తకాన్ని తర్వాతి సెషన్ లో ఇచ్చేస్తాను.
ఏమంటావు?
నిజం చెప్తున్నా కదా, నాకు ఈవిడ బాగా నచ్చేసింది.
కానీ నాకు ఓ పుస్తకం ఇవ్వడం, మళ్లీ దాన్ని తీసేసుకోవడం
అంత మంచి పనిలా అనిపించలేదు.
నీతో డాక్టర్ వాగ్నెర్ ఏం చెప్పిందేంటి?
నువ్వు చాలా అద్భుతమైన పాపవి అంది.
అది నిజమేలే.
బంగారం, నీ స్నేహితులకు ఎప్పుడూ సారీ చెప్పాలని అనిపించలేదా?
లేదు.
డాక్టర్ వాగ్నెర్, నీకు ఒక లక్ష్యాన్ని ఇవ్వమని సూచించారు.
నీ మిత్రులకు సారీ చెప్తే, నీ పుస్తకం నీకు ఇచ్చేస్తాను.
ఈ రాత్రి వైట్ హెడ్స్ లో పేక ఆడటానికి వెళ్తున్నాను.
నువ్వు కూడా నాతో రావచ్చు కదా?
ముందు పింకీకి సారీ చెప్పు.
నా పుస్తకాన్ని చదివినందుకు వాడే నాకు సారీ చెప్పాలి.
ఒకసారి ఆలోచించి చూడు, సరేనా?
నేను ఆలోచించాను.
ఇంకాస్త ఎక్కువగా కూడా ఆలోచించా.
నా పుస్తకాన్ని నేను చాలా మిస్ అవుతున్నానని అనిపించింది.
ఇంకా ఓల్ గోలీని కూడా చాలా మిస్ అవుతున్నానని అనిపించింది,
నేను వాడికి సారీ చెప్తే, తను ఏమంటుందో, అది కూడా.
ఆ తర్వాత హొవర్డ్ ఫించ్ చిటికెన వేలు అంటే నాకు ఎంత ఇష్టమో అని ఆలోచించాను.
అప్పుడప్పుడూ, అలాంటి చిన్న చిన్న వివరాలే,
నకిలీవి కూడా నిజమైనవే అనే ఫీలింగ్ ని మనకి కలిగిస్తాయి.
గౌరవనీయులైన జూరీ సభ్యులారా,
నాకు నిజంపై నమ్మకం ఉంది కాబట్టే నేను ఇక్కడ ఉన్నాను.
మరి ఏ మాత్రం సందేహం లేకుండా నా క్లయింట్ నిర్దోషి అని
నేను నిరూపించాలనుకుంటున్నాను.
హొవర్డ్ ఫించ్ అన్న దాని గురించి ఆలోచించాను.
సారీ చెప్పాల్సిన అవసరం నాకు లేదని గ్రహించాను.
నాకు కావలసింది న్యాయం.
మీ ఇద్దరికీ స్వాగతం. కారొల్, నువ్వు పేకాట ఆడటానికే వచ్చావు అనుకుంటా.
నేనేదో ఆడేద్దామని రాలేదు, పెగ్గీ. గెలవడానికే వచ్చాను.
పింకీ, ఎవరొచ్చారో చూడు.
నువ్వూ, హ్యారియట్ బయటకు వెళ్లి ఆడుకోండి.
మీరిద్దరూ చాలానే మాట్లాడుకోవాలనుకుంటా.
సరే.
ఇది చాలా తేలికైన పని.
పింకీతో నా కేసును గెలిచి, నా పుస్తకాన్ని తిరిగి సంపాదించుకుంటా,
ఆ తర్వాత ఇంకెవరి గురించి ఆలోచించాల్సిన పని కూడా ఉండదు.
వామ్మోయ్.
ఇక్కడేం జరుగుతోంది, పింకీ?
నువ్వు ఇక్కడికి సారీ చెప్పడానికి వస్తున్నావని
నేనే అనుకోకుండా వీళ్లందరికీ చెప్పుంటానేమో.
వచ్చిందమ్మా వయ్యారి. అందరూ చూడండి.
హాయ్.
అత్యంత రహస్యమైనది
మాయా పుస్తకం. వెళ్లిపోదాం పదా.
ఇక నువ్వు సారీ చెప్తే, మేము విని తరిస్తాం.
నిజానికి, నేను నా నిర్దోషిత్వాన్ని రుజువు చేసుకోవాలనుకుంటున్నా.
గౌరవనీయులైన కోర్టు సభ్యులారా,
నాకు నిజంపై నమ్మకం ఉంది కాబట్టే నేను ఇక్కడ ఉన్నాను.
మరి ఏ మాత్రం సందేహం లేకుండా నా క్లయింట్,
అంటే హ్యారియట్ ఎం. వెల్ష్ అనే నేను నిర్దోషినని
నిరూపించాలనుకుంటున్నాను.
విచారణని నిర్వహిద్దాం.
కేసును నేను గెలిస్తే, నా పుస్తకం నాకు ఇచ్చేయాలి.
ఒకవేళ నువ్వు ఓడిపోతే?
అప్పుడు మీరు ఏ శిక్ష విధించినా స్వీకరిస్తాను.
ఏ శిక్ష అయినానా?
అందరూ ఇలా రండి.
స్కూల్ నాటకంలో నువ్వు ఉల్లిపాయ పాత్రలో నటిస్తున్నావు కాబట్టి,
నువ్వు ఓడిపోతే, ఒక ఉల్లిపాయని తినాలి.
మొత్తం తినేయాలి.
ఆ శిక్ష నాకు ఓకే.
నేను హొవర్డ్ ఫించ్ లా వాదించాలంటే, నా చిటికెన వేలుకు ఒక ఉంగరం ఉండాలి.
ఇక కోర్టులోనే తేల్చుకుందాం.
పింకీ, ఇది మీ ఇల్లు కాబట్టి, జడ్జిగా నువ్వే ఉండవచ్చు.
దానికి నాకు జడ్జి డ్రెస్ కావాలి.
ఐడియా!
-రేచెల్, నువ్వు బంట్రోతువి. -సూపర్! ఇంతకీ బంట్రోతు అంటే ఏంటి?
నువ్వు కోర్టులో అంతా పద్ధతి ప్రకారం జరిగేలా చూసుకోవాలి.
ఎలాగైనా.
ఇక నాకు వదిలేయ్.
నేను కోర్టు ఆర్టిస్టుగా ఉంటా.
నేను టైపిస్టుగా ఉంటా.
-మంచిది. ఇక ఎలాగూ ప్రాసిక్యూటరుగా నేనే ఉండాలి. -లేదు.
ప్రాసిక్యూటరుగా నేను ఉంటాను.
నువ్వు ఎందుకు?
హ్యారియట్ గురించి అందరికన్నా నాకే బాగా తెలుసు.
అంటే, తన చెత్త చెత్త ట్రిక్స్ కూడా నాకు తెలుసని అర్థం.
మరి నేనే పాత్ర పోషించాలి?
నువ్వు సాక్షిగా ఉండవచ్చు.
ఒక ప్రముఖ సాక్షిగా.
నేను చాలా పెద్ద ప్రముఖ సాక్షిని.
అందరూ వినండి! కోర్టు విచారణ ఆరంభం కానున్నది.
అందమైన జడ్జి వైట్ హెడ్ వస్తున్నారు, అందరూ లేచి నిలబడండి.
అబ్బో, పింకీ అందగాడని రేచెల్ అంటోందిగా.
నువ్వు అనాల్సింది "గౌరవనీయులైన" అని, రేచెల్.
తొక్కలే.
"లేచి నిలబడండి" అన్నాను కదరా, సన్నాసులారా,
ఏంటి అది?
నా చెక్క సుత్తి.
అందరూ కూర్చోండి.
చిటికెన వేలుకు ఉన్న ఉంగరం వల్లనేమో, నాలో ఆత్మ విశ్వాసం పొంగి పొర్లుతోంది.
కానీ నా ఎడమ కాలు మాత్రం అందుకు భిన్నంగా ప్రవర్తిస్తోంది.
కంగారుగా ఉందా?
లేదు.
నా కాలు కొట్టుకుంటూ ఉండవచ్చు,
కానీ నా పునాది మాత్రం చాలా గట్టిగా ఉంది, అదే నిజం.
ఈరోజు మనం విచారణ చేస్తున్న కేసు
హ్యారియట్ ఎం. వెల్ష్ మాజీ స్సేహితులకు, హ్యారియట్ ఎం. వెల్ష్ కు మధ్య నడుస్తున్న కేసు.
ఇక విచారణ మొదలుపెట్టండి.
కోర్టు సభ్యులారా,
తన మిత్రులపై దారుణమైన, న్యాయబద్ధం కాని ఆరోపణలన్నిటినీ చేసి, సారీ కూడా చెప్పకుండా
ప్రతివాది అయిన హ్యారియట్ ఎం. వెల్ష్ స్నేహానికి వ్యతిరేకంగా
తీవ్రమైన నేరాలకు పాల్పడిందని నేను నిరూపించాలనుకుంటున్నాను.
డిఫెన్స్ లాయరు ఏమైనా చెప్పాలనుకుంటున్నారా?
ఇప్పుడు నేనంటే మీలో ఎవరికీ ఇష్టం లేదని నాకు తెలుసు.
మీకు నాపై చాలా ద్వేషం కూడా ఉండవచ్చు.
కానీ నచ్చకపోయినంత మాత్రాన నేను దోషినని కాదు కదా.
ఎందుకంటే, నిజానిజాలు అదే చెప్తున్నాయి కదా.
అవి నేను చేసిన నేరం ఏంటంటే, అది నిజం చెప్పడమే అని ఘోషిస్తున్నాయి!
ప్రాసిక్యూటర్, మీ తొలి సాక్షిని మీరు ప్రవేశపెట్టవచ్చు.
నేను స్పోర్ట్ రోక్ ని ప్రవేశపెట్టమని కోరుతున్నాను.
స్పోర్ట్, మీరు 55వ పేజీలోని ఈ విభాగాన్ని చదివి వినిపిస్తారా?
తప్పదంటే చదువుతాను.
"ఒక్కోసారి, స్పోర్ట్ ని భరించడం అసాధ్యం అనిపిస్తుంది.
ఎప్పుడూ కంగారే, ఎప్పుడూ వాళ్ల నాన్న మీద ఏడుపే,
ముసలావిడలా ప్రవర్తిస్తుంటాడు."
అది చదివాక మీకు ఎలా అనిపించింది?
చాలా దారుణంగా అనిపించింది.
నేనేమీ ఊరికే ఏడవలేదు, హ్యారియట్. నేను అస్సలు ఏడుపోడినే కాదు.
అసలు "ఏడుపోడు" అనే పదం లేదుగా.
పర్వాలేదులే.
స్పోర్ట్, ఆ రాత్రి వేళ,
జేనీ నీతో కలిసి సినిమాకి వెళ్లాలని
-మీ నాన్న అంట్లు తోమగలడా అని అడిగింది. -అవును.
అప్పుడు, నువ్వేం అన్నావు?
నేను, "లేదు, అతని వేళ్లకి మడతలు వచ్చేస్తాయి.
అప్పుడు టైప్ రైటర్ మీద అతను టైప్ చేయలేడు," అని అన్నాను.
జేనీ నిన్ను "అయితే, తర్వాత తోమలేవా?" అని అడిగినప్పుడు,
నువ్వు ఏమన్నావు?
ఒక్క పాత్ర ఉండిపోయినా నాకు ప్రశాంతత ఉండదు.
స్పోర్ట్, అలాంటి మాటలను మా బామ్మే నాతో అంటుంది.
అవునా?
ఒక పక్కన పెద్ద నవలను రాయాలని ప్రయత్నిస్తూ,
మరోవైపు ఏ ఆసరా లేకుండా నన్ను పెంచే మా నాన్నకి
సాయపడాలని ప్రయత్నించినందుకు క్షమించు.
నేను ఏదైతే గమనించానో, అదే రాశాను.
హ్యారియట్...
నాకు అన్నీ తెలుసుకోవాలని ఉంటుంది అని నువ్వు అంటుంటావు,
కానీ నీకు అసలు ఏమీ తెలీదు.
ఇక నేను బయలుదేరుతాను.
స్పోర్ట్.
భళా, హ్యారియట్.
నా రహస్యమైన, ప్రైవేట్ పుస్తకంలోని రాతలను
అసలు అతనికి చూపింది నువ్వే కదా!
తర్వాతి సాక్షి.
నేను పుస్తకంలో రాసిన వాళ్ళందరూ ఒకరు తర్వాత మరొకరు వచ్చి
నాకు వ్యతిరేకంగా సాక్ష్యం ఇచ్చారు.
నువ్వు ఒకానొకప్పుడు హ్యారియట్ కి వీరాభిమానివని అందరికీ తెలుసు కదా?
అలా అని నేను ఖచ్చితంగా చెప్పలేను కానీ,
నేను తనలానే రెడీ అవ్వడానికి ప్రయత్నించాను,
ఇంకా హ్యారియట్స్ అనే ఒక రహస్య అభిమాన సంఘాన్ని కూడా ప్రారంభించాను.
దాన్ని కూడా "బ్యారియట్" అనే పదంలానే పలకాలి, బెత్ ఎల్లెన్.
కానీ నేను అభిమానివంటావా? అది నిజం కాదనుకుంటా.
సరే.
ఎనలేని అభిమానం చూపిన అస్సలు ఏ మాత్రం అభిమానం లేని వ్యక్తిగా,
ఈ పుస్తకంలో హ్యారియట్ నీ గురించి ఏ రాసిందో చూద్దామా?
సరే.
"జనాలు కేరీ ఆండ్రూస్ వాళ్ళ ఇంటికి కేవలం వాళ్ల అమ్మ చేసే కేకుల కోసమే వెళ్తారని
నాకు అప్పుడప్పుడూ అనిపిస్తుంది."
అది నిజమే అంటావా?
కాదు.
జనాలు మా ఇంటికి వచ్చి ఏమంటారంటే, నేను వాళ్ల మాటల్లోనే చెప్తున్నా,
"నన్ను ఇంటికి పిలిచినందుకు థ్యాంక్యూ, కేరీ. చాలా సరదాగా గడిపాను."
అంతే.
కేరీ, మీ ఇంటికి వచ్చే ముందు
అందరూ ఏమంటారో ఓసారి కోర్టుకు చెప్తావా?
మా అమ్మ అదిరిపోయే చాక్లెట్ కేకును
చేసిందా అని అడుగుతారు.
పైన చెర్రీలని, క్యాష్యూస్ ని కూడా అదరగొట్టేస్తారు.
అంతే.
సారీ.
అలా అడిగినంత మాత్రాన ఇక అంతేనా?
-ఇక పద లేకపోతే బొక్కబోర్లాపడతావు, కేరీ. -అది కేవలం కాకతాళీయమే.
బెత్ ఎల్లెన్ హాన్సెన్ ని స్టాండ్ దగ్గరికి రావలసిందిగా కోరుతున్నాం.
ఒక్క క్షణం. చాలా పెద్ద ప్రముఖ సాక్షి విచ్చేస్తున్నారహో.
నీ వంతు వచ్చే దాకా ఆగు, మేరియన్.
కాస్త ఆగు, పకోడీ పాపా.
అభ్యంతరం! తరువాత రావలసిన సాక్షి తను కాదు.
అభ్యంతరాన్ని పక్కన పెట్టేస్తున్నా.
నాకు పుస్తకం అక్కర్లేదులే.
హ్యారియట్ రాసిన ఆ చెడు మాటలన్నీ నా బుర్రలో ఉండిపోయాయి.
తను రాసిన మాటను ఉన్నది ఉన్నట్టుగా చెప్తాను,
"మేరియన్ ఎన్ని అవార్డులను గెలుచుకున్నా,
చెడ్డ మనిషిగా తను సాధించినవాటికి
ఒక భారీ కప్పును ఇంకా తను గెలవలేదంటే నాకు ఆశ్చర్యంగా ఉంది."
అలా రాసినందుకు, నువ్వు పనికిమాలినదానివి అని అంటాను,
హ్యారియట్ ఎం. వెల్ష్.
ఇప్పుడు నేను ఒకటి చెప్తా, అక్టోబరు 12న సాయంత్రం మూడున్నరకు,
నేను, స్పోర్ట్ మా బొమ్మలను పట్టుకొని ఉన్న ఒక పెద్ద ఫోటోతో కూడిన
న్యూస్ లెటర్ ని ప్రచురించావా లేదా?
నువ్వు ఆ లెక్కనే కనుక చూడాలనుకుంటే, నేను చెప్పే అవకాశముండి కూడా
చెప్పని చెడు విషయాలను నువ్వు లెక్కలోకి తీసుకోకూడదు.
అంతే.
బెత్ ఎల్లెన్, ఇవాళ నిన్ను మాటలు అనే అవకాశముండి కూడా నేనేమీ అనలేదు కదా,
అ మాటల సంఖ్య ఎంతో చెప్పు.
మూడు.
లేదు, రెండు.
మూడు. ఖచ్చితంగా మూడు.
నాలుగు కూడా అయ్యుండవచ్చు.
అంతే.
"బెత్ ఎల్లెన్ కంగారుగా ఎప్పుడూ తన జుట్టును నములుతూనే ఉంటుంది కదా,
అలాంటప్పుడు తనకి స్పెషల్ షాంపూ వాడాల్సిన అవసరం లేదు కదా."
దానికి నీ సమాధానం?
నాకేమీ కంగారు కాదు. నాకు దాని రుచి ఇష్టమంతే.
"పింకీ ఇంకా పర్పుల్ సాక్స్ స్కూల్ మానేసి, ఏదైనా విచిత్రమైన సర్కస్ లో చేరితే బాగుంటుందని
అప్పుడప్పుడూ నాకు అనిపిస్తుంది."
-అది నీకెలా అనిపించింది? -చాలా కోపం వచ్చింది!
కోర్టులో పద్ధతిగా ఉండాలి! పద్ధతిగా ఉండాలి!
క్షమించాలి, యువర్ హానర్.
ఇది కోర్టు, జూ కాదు.
-సూపర్. -నేను ఎప్పట్నుంచో ప్రాక్టీస్ చేస్తున్నా.
మీ ఇద్దరూ అదరగొట్టేశారు.
మాతో పెట్టుకోవద్దు!
"పిల్లల్ని బూచాడు వచ్చి ఎత్తుకుపోతాడు
అని బెదిరించడానికి బదులుగా,
రేచెల్ హెన్నెసీ వచ్చి ఎత్తుకు పోతుంది అని అనాలి."
నా తమ్ముడు ఎప్పుడూ అదే అంటాడులే.
ఇక మన తుది వాదనలను వినిపించవలసిన సమయం వచ్చింది.
నేను రాసినవన్నీ మంచి విషయాలు కాదని అంగీకరిస్తున్నాను,
కానీ అవన్నీ నిజమని నేను నిరూపించాను.
ఇంకా, మహోన్నత వ్యక్తి అయిన ఓల్ గోలీ మాటల్లో చెప్పాలంటే,
రచయిత బాధ్యత నిజం చెప్పడం,
ఎందుకంటే అందంలో నిజం ఉంది, నిజం అందంగా ఉంటుంది.
కేసు గెలిచానని నాకు అనిపించసాగింది.
అంత అద్భుతంగా వాదించాక, జేనీ నోట మాటలు ఇంకేం వస్తాయి?
జడ్జ్ పింకీ, నా తుది వాదనకు బదులుగా,
నేను హ్యారియట్ ఎం. వెల్ష్ ని
ప్రవేశపెట్టవలసిందిగా కోరుతున్నాను.
అభ్యంతరం, యువర్ హానర్.
మన న్యాయ వ్యవస్థ పునాదులకే అది వ్యతిరేకం.
ఇక్కడున్న మన "న్యాయ వ్యవస్థ"లో
సాక్ష్యుల స్టాండ్ గా పక్షులకు నీళ్లు పోసేది, ఇంకా తప్పుగా అనుకోవద్దు,
తన తండ్రి బాత్ రోబ్ ని ధరించిన మనిషి, జడ్జిగా ఉన్నాడని గుర్తు చేస్తున్నాను, యువర్ హానర్.
అభ్యంతరాన్ని తిరస్కరిస్తున్నాను. నేను అనుమతి ఇస్తున్నాను.
మిస్ వెల్ష్.
డెబ్బై ఏడవ పేజీలో నా గురించి ఒక పేరా రాసుంది.
దాన్ని కాస్త కోర్టుకి చదివి వినిపిస్తారా?
సరే.
నేను ఏమని రాశానంటే, "జేనీకి మేడమ్ క్యూరీలా ఒక పెద్ద సైంటిస్ట్ కావాలనుంది.
కానీ ఒక్కోసారి, తను ఒక పిచ్చి..."
దాన్ని చదివి వినిపించవద్దులే.
పుస్తకాన్ని పక్కన పెట్టేసి, నా ముఖం మీదే చెప్పేయ్.
అందులో ఏముందే నీకు తెలుసు.
హా, నాకు తెలుసు.
కానీ అది నీ నోటి ద్వారా వినాలనుకుంటున్నాను.
నాకు చెప్పాలని లేదు.
బంట్రోతును పిలిపించేలా చేయవద్దు.
నన్ను పిలవాలని ఎవరికీ ఉండదు.
అది నువ్వు అనుకుంటున్నట్టు నిజమే అయితే, నోటితో చెప్పేయవచ్చు కదా?
ఎందుకంటే...
ఎందుకంటే, నువ్వు నీ స్నేహితులపైనే నిఘా వేసి ఉంచి, వారి గురించి
నీ విలువైన పుస్తకంలో చెడ్డ చెడ్డ విషయాలు రాసే పిరికి పందవి,
ఎందుకంటే, నీకు ముఖంపై చెప్పేంత దమ్ము లేదు.
ఒక చిన్న బ్రేక్ తీసుకుందామా?
కుదరదు.
మేము వేచి చూస్తున్నాం, లాయరు గారు.
చెప్పేయ్.
పిచ్చి సైంటిస్ట్, చెడ్డ సైంటిస్ట్.
ఇంకా ఒక పిచ్చి, చెడ్డ సైంటిస్ట్.
ఆ మాటలకు నేను బాగా బాధపడ్డాను.
కానీ అది నిజం కదా.
కావచ్చు, హ్యారియట్ ఎం. వెల్ష్.
కానీ జీవితమంటే నిజాలే కాదు.
స్నేహబంధాలకు కూడా విలువ ఇవ్వాలి.
స్నేహబంధం అన్నాక, నీ వల్ల నీ నేస్తం బాధ పడితే,
వాళ్ళకి సారీ కూడా చెప్పాలి.
రచయిత కావాలంటే, నిజం చెప్పేంత ధైర్యం ఉండాలని,
అందుకు క్షమాపణలు చెప్పకూడదని
ఓల్ గోలీ నాకు చెప్పింది.
కానీ ఇక్కడ ఓల్ గోలీ లేదు, నేను ఉన్నాను.
సారీ చెప్పనందుకు సారీ చెప్తే, ఓకేనా?
సారీ చెప్పేసేయ్, హ్యారియట్. అదేమంత కష్టం కాదు.
నాకు... నాకు కూడా సారీ చెప్పాలని చాలా ఉంది, కానీ...
జీవితమంటే నిజాలే కాదని నువ్వు ఇందాక చెప్పావు కదా.
కానీ నాకు నిజాలే జీవితమైతే?
అది నీ ఇష్టం, హ్యారియట్.
నేను గెలుస్తానని నాకు ఖచ్చితంగా తెలుసు,
అందుకే నేను ఓడిపోతే ఈ ఉల్లిపాయని తింటానని చెప్పా.
నేను చెప్పింది నిజమేనని నిరూపిస్తే చాలు,
నేను అదే చేశా కూడా.
మరి ఎందుకు నేను ఓడిపోయానని నాకు అనిపిస్తోంది?
నాటకంలోని ఉల్లిపాయ పాత్ర రావడం నాకు అస్సలు నచ్చలేదు.
కానీ దీనిలో ఉన్న విభిన్నమైన పొరలు, ఇంకా చాలా విశేషాలను చూసి
ఇందులోని మంచి విషయం ఏమిటో నాకు అర్థమవ్వడం మొదలైంది.
కాబట్టి, ఒక మంచి నటిలా నేను ఉల్లిపాయలా ఉండటానికి ప్రయత్నించాను.
కానీ ఇప్పుడు నాకు తెలిసొచ్చింది...
ఉల్లిపాయ అనేది జనాలని ఏడిపించే, ఎవరికీ ఇష్టం లేని, కంపు కొట్టే ఒక చెత్త వస్తువు, అంతే.
నాలాగే.
నిజం ఏమిటంటే, నేను ఉల్లిపాయ లాంటిదాన్నే.
ఇంటికి వెళ్లే సమయం ఆసన్నమైంది, పిల్లలూ.
హనీ. ఏమైందమ్మా?
అయ్యయ్యో.
బంగారం. ఏమైంది తల్లీ?
అయ్యో బంగారం.
ఎలా జరిగింది?
నీ మిత్రులకు సారీ చెప్పావా? నీ పుస్తకం నీకు ఇచ్చేశారా?
నాకు ఇంటికి వెళ్లిపోవాలనుంది.
సరే, హనీ. అలాగే.
సబ్ టైటిళ్లను అనువదించినది: రాంప్రసాద్